ฝากขังพ่อค้าปลาหมึกย่าง วิ่งราวเงิน 9 หมื่นเอาไปฟอกไต ไร้ญาติประกัน
ตำรวจ สน.ท่าข้าม นำพ่อค้าหมึกย่างชาวยโสธร วิ่งราวเงินสด9 หมื่นบาท จากพนักงานร้านทองในห้างฯย่านพระราม 2 ไปส่งฝากขังต่อศาลผัดแรก โดยไม่มีญาติพี่น้องมายื่นขอประกันตัวเมื่อเวลา 10.00 น. วันที่ 13 ส.ค.ที่ สน.ท่าข้าม พ.ต.อ.ธีระ เถระพัฒน์ ผกก.สน.ท่าข้าม สั่งการให้พนักงานสอบสวนคุมตัว นายชัยพิทักษ์ ตาลทอง อายุ 37 ปี พ่อค้าปลาหมึกย่าง ชาว จ.ยโสธร ผู้ต้องหาตามหมายจับ ศาลอาญาธนบุรี เลขที่ 436/2563 ลงวันที่ 11 ส.ค. ข้อหาวิ่งราวทรัพย์ เงินสด 90000 บาท จากพนักงานห้างทองฯ บนชั้น 2 ห้างฯดังย่านพระราม 2 ไปฝากขังที่ศาลอาญาธนบุรีทั้งนี้ ก่อนหน้านี้ เจ้าหน้าที่ได้นำตัวนายชัยพิทักษ์ ไปทำแผนประกอบคำรับสารภาพ ตามจุดต่างๆ ตามแผนประทุษกรรมตั้งแต่การโบกรถ จยย.รับจ้างจากห้องเช่าย่านสะแกงาม มาลงที่หน้าห้างฯ และเข้าไปเดินภายในห้างฯ ก่อนไปสำรวจลาดเลาใกล้กับร้านทองเพื่อรอโอกาสลงมือ รวมถึงเส้นทางการหลบหนีสำหรับนายชัยพิทักษ์ ตาลทอง อายุ 37 ปี ชาว จ.ยโสธร ผู้ต้องหาก่อเหตุ ได้ก่อเหตุวิ่งราวเงินสดจำนวน 90000 บาท จากร้านทองฯ ก่อนถูกจับที่คลินิกฟอกไต ถนนบางขุนเทียน-เทียนทะเล แขวงแสมดำ เขตบางขุนเทียน กทม. สอบสวนเจ้าตัวยอมรับมีอาชีพขายปลาหมึกย่าง ป่วยเป็นโรคไต ต้องฟอกไตวันเว้นวัน ต้องการใช้เงินไปรักษาตัว วันเกิดเหตุออกจากห้องพักอยู่ห้องเช่าในซอยสะแกงาม 42 นั่งวิน จยย.ไปที่ห้างฯ ประมาณ 09.30 น.สำรวจลาดเลาก่อนตัดสินใจลงมือ จากนั้นนำเงินที่ได้จากการวิ่งราวทรัพย์มาจ่ายค่ารักษาที่คลินิกแห่งนี้ เหลือติดตัวเพียง 15000 บาท กระทั่งตำรวจตามจับกุมขณะจะเข้าทำการรักษาตัวอีกครั้งระหว่างถูกควบคุมตัวสอบสวน และฝากขัง ไม่มีญาติพี่น้องผู้ต้องหา เข้ายื่นเรื่องขอประกันตัวแต่อย่างใด.
ตำรวจ สน.ท่าข้าม นำพ่อค้าหมึกย่างชาวยโสธร วิ่งราวเงินสด 9 หมื่นบาท จากพนักงานร้านทองในห้างฯย่านพระราม 2 ไปส่งฝากขังต่อศาลผัดแรก โดยไม่มีญาติพี่น้องมายื่นขอประกันตัว
วิ่งราว,วิ่งราวร้านทอง,พ่อค้าปลาหมึกย่าง,ข่าวทั่วไป